Les Rutes Culturals per les Sitges, una pla per a Nadal a Burjassot
2025-07-24

L’Ajuntament de Burjassot, a través de la regidoria de Cultura que dirigeix Javier Naharros, vol que, aprofitant les festes de Nadal, el major nombre de persones, entre ciutadania i visitants, coneguen en profunditat l’emblema indiscutible de Burjassot: Les Sitges. Per això, les Rutes Culturals per les Sitges es multipliquen per Nadal, amb un total de nou rutes guiades, programades del 14 al 29 de desembre.

Així, hi ha Rutes Culturals per les Sitges, programades per als dies 14, 15, 21, 22, 28 i 29 de desembre, en dues sessions, a les 11.00 i a les 12.00 h, mentre que els dies 23, 26 i 27 de desembre, les Rutes tindran lloc en horari de vesprada, a les 16.00 h i a les 17.00 h.

Les Rutes per les Sitges tenen aproximadament 50 minuts de duració i es realitzen amb un guia que ofereix tota informació històrica i cultural referent a aquest monument, declarat Patrimoni Històric Artístic en 1982. El punt de trobada, en tots els casos, serà la porta a l’interior de Les Sitges, situada en el Passeig de Concepción Arenal.

Les persones interessades poden fer la seua reserva gratuïta en aquest ENLLAÇ.